*Приложение към*

 *Заповед №194/28.02.2019г*

**ФОРМУЛИ И ПРАВИЛА ЗА РАЗПРЕДЕЛЕНИЕ НА СРЕДСТВАТА, ПОЛУЧЕНИ ПО ЕДИННИ РАЗХОДНИ СТАНДАРТИ ВЪВ ФУНКЦИЯ „ОБРАЗОВАНИЕ“ ЗА 2019 Г.**

1. **Общи положения**

Дейностите, които се финансират изцяло или частично от държавния бюджет по стандарти, се определят с държавния образователен стандарт за финансирането на институциите. Първостепенните разпоредители с бюджет разпределят получените по стандарта средства за всяка дейност между училищата и детските градини въз основа на формули за съответната дейност.

Целта на прилагането на формулите и правилата е да се разпределят средствата получени по единни разходни стандарти по начин, който позволява да се повиши обективността и справедливостта на финансирането, като максимално се доближи до действителните нужди.

Формулите включват основни и допълнителни компоненти и се утвърждават от първостепенните разпоредители с бюджет в срок до 28 февруари на текущата година след обсъждане с директорите на детските градини и училищата. Утвърдените формули се прилагат от началото на бюджетната година и не могат да бъдат променяни до края й.

Основните компоненти на всяка формула са стандартът брой институции, брой паралелки и броят на децата и учениците в детските градини и училищата за съответната дейност.

Допълнителните компоненти на формулата могат да бъдат обективни географски, демографски, инфраструктурни и други показатели, определящи различия в разходите за едно дете или един ученик, или показатели, отразяващи националната и общинската образователна политика. Средствата за всяка дейност се разпределят по следния начин:

1. не по-малко от 85 на сто - на базата параметър на основния компонент на формулите;

2.останалите до 15 на сто - въз основа на допълнителни компоненти на формулата.

Неразпределените към 15 ноември на текущата година средства от резерва се предоставят на училищата и детските градини по съответната дейност, като се разпределят пропорционално на броя на децата и учениците.

Формулите за разпределение на средствата, получени по единни разходни стандарти, се утвърждават от първостепенните разпоредители с бюджет за всяка отделна дейност по Единната бюджетна класификация за 2019 г.

Определените допълващи стандарти и нормативи с Решение № 776/30.10.2018г. на Министерски съвет от 2018 г. за приемане на стандарти за делегираните от държавата дейности през 2019 г., изменено и допълнено с Решение № 277 на Министерски съвет от 2018 г., се разпределят над средствата по формула.

1. **Формули за разпределението на средствата, получени по единни разходни стандарти за 2019 г. между училищата и детските градини, второстепенни разпоредители с бюджет**

 Общият размер на средствата по единни разходни стандарти за училищата в община Сунгурларе, област Бургас, за 2019 година се определят по следната формула:

 **СФ = ОКФ + ДКФ,** където

 **СФ** – средства по формулата;  **ОКФ** – основни компоненти по формулата

**ДКФ** – допълнителни компоненти по формулата

**Основни компоненти на формулите:**

 1. стандарт за институция

 2. брой институции

 3. стандарт за паралелка в неспециализирано училище

 4. брой паралелки в неспециализирано училище

 5. стандарт за ученик в паралелка в неспециализирано училище, дневна форма на обучение

 6. брой ученици

 7. регионален коефициент за общини VII група – 0,102

**Допълнителни компоненти по формулата - ДКФ:**

Допълнителните компоненти се разпределят 7% от средствата за неспециализираните училища, дневна форма на обучение, както следва:

* 1,5% добавка гориво /ДГ/. Общият размер на добавката е 32298 и се разпределя между основните училища в селата – Грозден, Лозарево, Прилеп, Съединение и Манолич.
* 3% добавка течно гориво /ДТГ/. Общият размер е 64596 и е определена за СУ г. Сунгурларе
* 0,5% добавка за училище с брой ученици под 100.Общият размер на добавката е 10766 лв. и се разпределя между училищата в селата Грозден, Лозарево, Прилеп, Съединение и Манолич
* 0,5% добавка логопедичен кабинет /ДЛК/. Общият размер на добавката е 10765 лв. и е определена за логопедичния кабинет в СУ гр. Сунгурларе
* 1,5% резерв нерегулярни разходи /РНР/ Общият размер на добавката е 32298 лв. и е за всички училища.

**Подготвителни полудневни групи**

* **стандарт за подготвителна полудневна група- 1 944 лв**
* **стандарт за дете в 5-6 год. възраст в полудневна група -1 355 лв.**

**Паралелки за професионална подготовка – дневна форма на обучение**

- Стандарт за паралелка за професионална подготовка –получава се на 100% от СУ гр. Сунгурларе- **10934**

- Стандарт за ученик в паралелка за професионална подготовка **–** 2 453 на ученик и се получава на 100% от СУ гр. Сунгурларе

**Стандарти за други форми на обучение:**

 - Стандарт за ученик в самостоятелна форма на обучение – 529 лв.

 Средствата за учениците в самостоятелна форма на обучение ще се предоставят на СУ гр. Сунгурларе след приключване на изпитите за определяне на годишните оценки по учебните предмети от училищния учебен план. В случаите, когато броят на явилите се ученици е по-малък от броя на записаните ученици в самостоятелна форма по данни от НУИСПУО към 01.01.2019г. на училището ще се предоставят средства само за явилите се на изпитите ученици, а неиздължените средства ще се отнесат в резерв и ще се изразходват по реда на чл. 282,ал.11 от ЗПУО.

**Допълващи стандарти за:**

* за материално база – 25 лв на ученик
* брой ученици към 01.01.2019г. съгласно НЕИСПУО на МОН

**Норматив за целодневна организация на учебния ден /ЦОУД/ за обхванатите ученици от I –VII**

Средствата по ЦОУД е 100%, а именно

Норматив за група\* брой групи + Норматив за ученик в група на ЦОУП\*брой ученици \* регионалния коефициент

* Норматив за група -1 758 лв.
* Брой групи на ЦОУП съгласно НЕИСПУО на МОН към 01.01.2019г.
* Норматив за ученик в група на ЦОУП- 688 лв.
* брой ученици в група на ЦОУП съгласно НЕИСПУО на МОН към 01.01.2019г.
* средства по регионалния коефициент – 0,102 за общини в VII група

**Норматив за :**

-подпомагане храненето на децата от подготвителни групи и ученици от I –IV клас – 94 лв на ученик;

- за създаване условия за приобщаващо образование за дете/ученик на ресурсно подпомагане - 405 лв. на ученик

- норматив за дете/ ученик на ресурсно подпомагане – 2889 лв.

**Средства за защитени училища и детски градини – 12524 лв.**

**Средства за дейности за развитие на интересите, способностите, компетентностите и изявата в областта на науките, технологиите, изкуствата и спорта на децата и учениците, осъществявани от Център за подкрепа за личностно развитие /ЦПЛР-ОДК/ - 40 000 лв.**

**Средства за занимания по интереси за неспециализирани, специализирани и специални училища**

Норматив за институция – 1900 лв.

Норматив за ученик в дневна форма на обучение и дуална система на обичение – 30 лв. на ученик

Норматив за стипендии, в т.ч.:

-за ученик в гимназиален етап на обучение в специални, специализирани и неспециализирани училища – 87 лв.

- за ученик в професионална паралелка -97 лв.

**Допълващ стандарт за поддръжка на автобуси, предоставени на училищата за осигуряване на транспорт на деца и ученици, в зависимост от броя на местата в автобусите:**

- от 11 до 15 места 3бр\*3 000 ОУ с. Манолич, ОУ с. Прилеп, ОУ с. Съединение/

- от 16 до 25 места - 1 бр.\*4 000 / СУ гр. Сунгурларе

- от 26 до 29 места – 1\* 5 000 / СУ гр. Сунгурларе/

- над 30 места – 2\* 6 000 / СУ гр. Сунгурларе, ОУ с. Лозарево/

**Допълващ стандарт за ученик в дневна форма на обучение и дуална система на обучение в първи и втори гимназиален етап – 39 лв.**

***Правила за разпределение на компонент „Резерв“ за дейност 322:***

Средствата от резерва се разпределят до 15.11.2019 г. и се изразходват за:

1. Изплащане на разходи при ползване след отпуск по майчинство на полагаем

/ за времето на майчинството/ платен отпуск, пропорционално по училищата както и средства за възстановяване на разходи за персонал (РЗ + осигуровки) за служители заместващи титуляр, който е в болнични повече от 6 месеца пропорционално по училищата.

2. В случай, че по НП „Оптимизация на училищната мрежа“ не се възстановяват обезщетения по чл. 224 от КТ, същите да се изплащат от резерва, при условията на програмата. В случай, че средствата от резерва не са достатъчни за покриване на тези обезщетения, комисията има право да изработи допълнителен механизъм за разпределянето им.

3.При остатък на средства от резерва същия се разпределя пропорционално между училищата на база брой ученици по НЕИСПУО .

ІІI. **Формули за разпределение на средствата** по единни разходни стандарти за детските градини в община Сунгурларе, област Бургас за 2019 година:

1. Формула за разпределение на средствата по ЕРС за дейност **„Детски градини”:**

**СФ = ОКФ 97 % +3% ДКФ**

 **СФ = ОКФ + ДКФ,** където

 **СФ** – средства по формулата;

 **ОКФ** – основни компоненти по формулата

**ДКФ** – допълнителни компоненти по формулата

**Основни компоненти на формулите:**

 1. стандарт за институция- 23 800 лв.

 2. брой институции - 7

 3. стандарт за яслена и целодневна група в ДГ- 1 294 лв.

 4. брой групи

 5. стандарт за дете 2-4 г. възраст в целодневна група -2 190лв.

 6. стандарт за дете 5-6 г. възраст в целодневна група -2 405лв.

 7.стандарт за група – 4664 лв.

 8. регионален коефициент за общини VII група – 0,102

ІV. **Условия и ред** за разпределение на средствата по допълнителните компоненти на формулите на детските градини:

***2.Добавка за обслужване на кухня-майка – ДКМ***

Добавката от 1% се предоставя на ДГ „Слънце” град Сунгурларе за приготвяне на храна и разнасяне съответно от Сунгурларе до ДГ с. Славянци и е в размер на 11973 лв.

**3. Добавка за подпомагане храненето на децата от подготвителните групи в детските градини**

Добавката от 94 лева се предоставя на децата от подготвителните групи в детските градини и училище и учениците от І – ІV клас. Добавката се включва в бюджета на училището и ДГ над средствата по формула за 2019 година.

***Правила за разпределение на компонент „Резерв“ за дейност 311:***

Средствата от резерва се разпределят до 15.11.2019 г. и се изразходват за:

1. Изплащане на разходи при ползване след отпуск по майчинство на полагаем

/ за времето на майчинството/ платен отпуск, пропорционално по училищата както и средства за възстановяване на разходи за персонал (РЗ + осигуровки) за служители заместващи титуляр, който е в болнични повече от 6 месеца пропорционално по училищата.

2. В случай, че по НП „Оптимизация на училищната мрежа“ не се възстановяват обезщетения по чл. 224 от КТ, същите да се изплащат от резерва, при условията на програмата. В случай, че средствата от резерва не са достатъчни за покриване на тези обезщетения, комисията има право да изработи допълнителен механизъм за разпределянето им.

3.При остатък на средства от резерва същия се разпределя пропорционално между училищата на база брой ученици по НЕИСПУО .